title: Εκτελεστικός κανονισμός (ΕΕ) 2017/270 της Επιτροπής, της 16ης Φεβρουαρίου 2017, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας sulfuryl fluoride (σουλφουρυλοφθορίδιο) (Κείμενο που παρουσιάζει ενδιαφέρον για τον ΕΟΧ )

text:
                  17.2.2017

                  EL

                  Επίσημη Εφημερίδα της Ευρωπαϊκής Ένωσης

                  L 40/48

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/270 ΤΗΣ ΕΠΙΤΡΟΠΉΣ
      της 16ης Φεβρουαρίου 2017
      για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας sulfuryl fluoride (σουλφουρυλοφθορίδιο)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 δεύτερη περίπτωση και το άρθρο 78 παράγραφος 2,
      Εκτιμώντας τα ακόλουθα:

                  (1)

                  Η οδηγία 2010/38/ΕΕ της Επιτροπής (2) παρέχει περαιτέρω επιβεβαιωτικές πληροφορίες σχετικά με εκτιμήσεις για τη διάρκεια ζωής της ουσίας sulfuryl fluoride στην ατμόσφαιρα, τις τροποσφαιρικές συγκεντρώσεις της ουσίας sulfuryl fluoride και τις συνθήκες της διαδικασίας άλεσης, ώστε να εξασφαλιστεί ότι τα κατάλοιπα ιόντων φθορίου στα σιτηρά δεν υπερβαίνουν τα φυσιολογικά επίπεδα βάσης.

                  (2)

                  Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ του Συμβουλίου (3) θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και απαριθμούνται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).

                  (3)

                  Ο κοινοποιών υπέβαλε πρόσθετες πληροφορίες με σκοπό να επιβεβαιωθεί η εκτίμηση κινδύνου για την πορεία της ουσίας sulfuryl fluoride στην ατμόσφαιρα και για τα κατάλοιπα ιόντων φθορίου στα προϊόντα αλευροποιίας που βρίσκονται στα μηχανήματα κατά τη διάρκεια της διαδικασίας καπνισμού.

                  (4)

                  Το Ηνωμένο Βασίλειο αξιολόγησε τις πρόσθετες πληροφορίες που υποβλήθηκαν από τον κοινοποιούντα. Υπέβαλε την εκτίμησή του, με τη μορφή προσθήκης στο σχέδιο έκθεσης αξιολόγησης, στα άλλα κράτη μέλη, στην Επιτροπή και στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») στις 4 Ιουνίου 2015.

                  (5)

                  Η Επιτροπή θεώρησε ότι, σύμφωνα με τις πρόσθετες πληροφορίες που προσκόμισε ο κοινοποιών, δεν είναι δυνατόν να αποκλειστεί το ενδεχόμενο τα όρια καταλοίπων των προϊόντων αλευροποιίας που βρίσκονται στα μηχανήματα κατά τη διάρκεια της διαδικασίας καπνισμού να υπερβαίνουν τη φυσική συγκέντρωση υποβάθρου για ιόντα φθορίου ή να μην ανταποκρίνονται στα σχετικά ανώτατα όρια καταλοίπων. Συνεπώς οι όροι έγκρισης θα πρέπει να τροποποιηθούν ώστε να εξασφαλίζεται ότι τα προϊόντα αλευροποιίας που βρίσκονται στις εγκαταστάσεις επεξεργασίας συμμορφώνονται πάντα με τις διατάξεις του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (5). Επιπλέον, θεωρείται ότι οι πληροφορίες που υποβλήθηκαν δεν αποδεικνύουν τη σταθερή κατάσταση της ουσίας sulfuryl fluoride στην τροπόσφαιρα· συνεπώς, υπάρχει επίσης ανάγκη για περαιτέρω παρακολούθηση των τροποσφαιρικών συγκεντρώσεων, έως ότου αποδειχθεί πλήρως η σταθερή της κατάσταση και υποβολή αυτών των πληροφοριών σχετικά με το θέμα στην Επιτροπή, τα κράτη μέλη και την Ευρωπαϊκή Αρχή για την Ασφάλεια των Τροφίμων σε τακτική βάση, ανά πενταετία.

                  (6)

                  Η ουσία sulfuryl fluoride έχει επίσης εγκριθεί ως δραστική ουσία βιοκτόνων προϊόντων σύμφωνα με την οδηγία 2009/84/ΕΚ της Επιτροπής (6). Λόγω των ίδιων ανησυχιών σχετικά με την πορεία της ουσίας sulfuryl fluoride στο περιβάλλον με τις ανησυχίες που αφορούν τις φυτοφαρμακευτικές χρήσεις, έχουν ζητηθεί πρόσθετες πληροφορίες που περιλαμβάνουν την παρακολούθηση των τροποσφαιρικών συγκεντρώσεων. Οι ημερομηνίες υποβολής των πληροφοριών θα πρέπει να είναι οι ίδιες, ώστε να αποφευχθεί η επανάληψη εργασιών και να εξορθολογιστεί η διαδικασία αξιολόγησης.

                  (7)

                  Συνεπώς, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

                  (8)

                  Ο αιτών είχε τη δυνατότητα να υποβάλει παρατηρήσεις επί της έκθεσης ανασκόπησης.

                  (9)

                  Θα πρέπει να δοθεί χρόνος στα κράτη μέλη για την τροποποίηση ή ανάκληση των αδειών για τα φυτοπροστατευτικά προϊόντα που περιέχουν την ουσία sulfuryl fluoride και δεν συμμορφώνονται με τις περιοριστικές προϋποθέσεις έγκρισης.

                  (10)

                  Για τα φυτοπροστατευτικά προϊόντα που περιέχουν την ουσία sulfuryl fluoride, στις περιπτώσεις που τα κράτη μέλη παραχωρούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήγει το αργότερο 18 μήνες από την έναρξη ισχύος του παρόντος κανονισμού.

                  (11)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τροποποίηση του εκτελεστικού κανονισμού (ΕΕ) αριθ. 540/2011
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
      Άρθρο 2
      Μεταβατικά μέτρα
      Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή αποσύρουν, εφόσον απαιτείται, τις ισχύουσες άδειες φυτοπροστατευτικών προϊόντων που περιέχουν την ουσία sulfuryl fluoride ως δραστική ουσία πριν από τις 9 Σεπτεμβρίου 2017.
      Άρθρο 3
      Περίοδος χάριτος
      Τυχόν περίοδος χάριτος την οποία παραχωρούν τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι όσο το δυνατόν συντομότερη και εκπνέει το αργότερο 12 μήνες μετά τον περιορισμό ή την ανάκληση της αντίστοιχης άδειας κυκλοφορίας.
      Άρθρο 4
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 16 Φεβρουαρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 309 της 24.11.2009, σ. 1.

         (2)  Οδηγία 2010/38/ΕΕ της Επιτροπής, της 18ης Ιουνίου 2010, για την τροποποίηση της οδηγίας 91/414/ΕΟΚ του Συμβουλίου ώστε να καταχωριστεί η ουσία sulfuryl fluoride ως δραστική ουσία (ΕΕ L 154 της 19.6.2010, σ. 21).

         (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

         (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         (5)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου της 23ης Φεβρουαρίου 2005 για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).

         (6)  Οδηγία 2009/84/ΕΚ της Επιτροπής, της 28ης Ιουλίου 2009, περί τροποποίησης της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του σουλφουρυλοφθοριδίου ως δραστικής ουσίας στο παράρτημα I (ΕΕ L 197 της 29.7.2009, σ. 67).

         ΠΑΡΑΡΤΗΜΑ
         Η στήλη «Ειδικοί όροι» της σειράς 307, sulfuryl fluoride, στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από το ακόλουθο κείμενο:

            «ΜΕΡΟΣ A
            Επιτρέπεται να χρησιμοποιείται μόνο ως εντομοκτόνο/νηματιδοκτόνο (εντομοκτόνο για καπνισμό) από επαγγελματίες χρήστες σε σφραγιζόμενες συσκευές:

                        α)

                        οι οποίες είναι κενές· ή

                        β)

                        όταν τα προϊόντα τροφίμων και ζωοτροφών βρίσκονται σε μια εγκατάσταση όπου πραγματοποιείται καπνισμός, οι χρήστες και οι υπεύθυνοι επιχειρήσεων τροφίμων διασφαλίζουν ότι μόνο τα προϊόντα τροφίμων ή ζωοτροφών που συμμορφώνονται με τα ισχύοντα ανώτατα όρια καταλοίπων sulfuryl fluoride και ιόντων φθορίου που ορίζει ο κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (*1) μπορούν να εισέλθουν στην αλυσίδα τροφίμων και ζωοτροφών· για τον σκοπό αυτό, οι χρήστες και οι υπεύθυνοι επιχειρήσεων τροφίμων εφαρμόζουν πλήρως μέτρα βάσει των αρχών HACCP, όπως προβλέπεται στο άρθρο 5 του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (*2)· ιδίως, οι χρήστες εντοπίζουν τα κρίσιμα σημεία ελέγχου στα οποία ο έλεγχος είναι ουσιαστικής σημασίας για να προλαμβάνεται η υπέρβαση των ανώτατων ορίων καταλοίπων, και καθορίζουν και εφαρμόζουν αποτελεσματικές διαδικασίες παρακολούθησης στα κρίσιμα σημεία ελέγχου.

                  ΜΕΡΟΣ Β
            Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία sulfuryl fluoride, και ιδίως τα προσαρτήματα I και II της έκθεσης αυτής, όπως οριστικοποιήθηκε στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 7 Δεκεμβρίου 2016.
            Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:

                        —

                        στον κίνδυνο που δημιουργεί η ανόργανη φθοριούχος ένωση μέσω των επιμολυσμένων προϊόντων, όπως τα άλευρα και τα πίτουρα, που παραμένουν στο μηχάνημα άλεσης κατά τη διάρκεια του καπνισμού, ή των σπόρων που αποθηκεύονται σε σιρούς του μύλου. Απαιτούνται μέτρα για να εξασφαλιστεί ότι μόνο τα προϊόντα που συμμορφώνονται με τα ισχύοντα ανώτατα όρια καταλοίπων εισέρχονται στην τροφική αλυσίδα του ανθρώπου ή των ζώων,

                        —

                        στον κίνδυνο για τους χειριστές και τον κίνδυνο για τους εργαζόμενους, για παράδειγμα όταν επανέρχονται ύστερα από αερισμό σε δομή όπου έχει πραγματοποιηθεί καπνισμός. Απαιτούνται μέτρα για να εξασφαλιστεί ότι φέρουν αυτοτελή αναπνευστική συσκευή ή άλλο κατάλληλο εξοπλισμό ατομικής προστασίας,

                        —

                        στον κίνδυνο για τους παρευρισκόμενους με την οριοθέτηση κατάλληλης ζώνης αποκλεισμού γύρω από τη δομή όπου πραγματοποιήθηκε καπνισμός.

                  Στους όρους έγκρισης πρέπει να περιλαμβάνονται μέτρα περιορισμού του κινδύνου, όπου χρειάζεται.
            Ο κοινοποιών υποβάλλει στην Επιτροπή, τα κράτη μέλη και στην Αρχή δεδομένα παρακολούθησης σχετικά τις τροποσφαιρικές συγκεντρώσεις της ουσίας sulfuryl fluoride ανά πενταετία, αρχής γενομένης από την 30ή Ιουνίου 2017. Το όριο ανίχνευσης για την ανάλυση είναι τουλάχιστον 0,5 ppt (ισοδύναμο με 2,1 ng sulfuryl fluoride/m3 τροποσφαιρικού αέρα).».


title: Εκτελεστικός κανονισμός (ΕΕ) αριθ. 467/2012 της Επιτροπής, της 1ης Ιουνίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               2.6.2012

               EL

               Επίσημη Εφημερίδα της Ευρωπαϊκής Ένωσης

               L 143/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 467/2012 ΤΗΣ ΕΠΙΤΡΟΠΉΣ
   της 1ης Ιουνίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Ιουνίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  87,5

                  MA

                  66,7

                  TR

                  81,9

                  ZZ

                  78,7

                  0707 00 05

                  MK

                  43,6

                  TR

                  120,2

                  ZZ

                  81,9

                  0709 93 10

                  TR

                  99,0

                  ZZ

                  99,0

                  0805 50 10

                  TR

                  113,6

                  ZA

                  143,0

                  ZZ

                  128,3

                  0808 10 80

                  AR

                  108,9

                  BR

                  83,7

                  CA

                  161,4

                  CL

                  104,5

                  CN

                  87,3

                  NZ

                  139,8

                  US

                  189,2

                  UY

                  67,3

                  ZA

                  110,3

                  ZZ

                  116,9

                  0809 29 00

                  US

                  577,9

                  ZZ

                  577,9

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 551/2014 της Επιτροπής, της 22ας Μαΐου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               23.5.2014

               EL

               Επίσημη Εφημερίδα της Ευρωπαϊκής Ένωσης

               L 155/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 551/2014 ΤΗΣ ΕΠΙΤΡΟΠΉΣ
   της 22ας Μαΐου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαΐου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  59,1

                  MA

                  39,6

                  MK

                  58,8

                  TR

                  50,7

                  ZZ

                  52,1

                  0707 00 05

                  AL

                  36,9

                  MK

                  42,5

                  TR

                  124,2

                  ZZ

                  67,9

                  0709 93 10

                  TR

                  113,5

                  ZZ

                  113,5

                  0805 10 20

                  EG

                  45,2

                  IL

                  74,1

                  MA

                  42,5

                  TR

                  49,7

                  ZA

                  53,8

                  ZZ

                  53,1

                  0805 50 10

                  TR

                  111,2

                  ZA

                  141,8

                  ZZ

                  126,5

                  0808 10 80

                  AR

                  102,7

                  BR

                  91,6

                  CL

                  92,8

                  CN

                  124,0

                  MK

                  26,7

                  NZ

                  152,2

                  US

                  200,5

                  UY

                  70,3

                  ZA

                  103,2

                  ZZ

                  107,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 397/2014 του Συμβουλίου, της 16ης Απριλίου 2014 , για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

text:
               23.4.2014

               EL

               Επίσημη Εφημερίδα της Ευρωπαϊκής Ένωσης

               L 119/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 397/2014 ΤΟΥ ΣΥΜΒΟΥΛΊΟΥ
   της 16ης Απριλίου 2014
   για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν (1), και ιδίως το άρθρο 46 παράγραφος 2,
   Εκτιμώντας τα ακόλουθα:

               (1)(2)(3)(4)(5)

               Στις 23 Μαρτίου 2012, το Συμβούλιο εξέδωσε τον κανονισμό (ΕΕ) αριθ. 267/2012.Με την απόφαση της 12ης Νοεμβρίου 2013 στην Υπόθεση T-552/12 (2), το Γενικό Δικαστήριο της Ευρωπαϊκής Ένωσης ακύρωσε τον εκτελεστικό κανονισμό (ΕΕ) αριθ. 945/2012 του Συμβουλίου (3), στον βαθμό που αυτός συμπεριελάμβανε την εταιρεία North Drilling Company (NDC) στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα IX του κανονισμού (ΕΕ) αριθ. 267/2012.Η εταιρεία North Drilling Company (NDC) θα πρέπει να συμπεριληφθεί εκ νέου στον κατάλογο των προσώπων και των οντοτήτων που υπόκεινται σε περιοριστικά μέτρα, βάσει νέου σκεπτικού.Μία οντότητα θα πρέπει να διαγραφεί από τον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα IX του κανονισμού (ΕΕ) αριθ. 267/2012.Ο κανονισμός (ΕΚ) αριθ. 267/2012 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IX του κανονισμού (ΕΕ) αριθ. 267/2012 τροποποιείται ως έχει στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Απριλίου 2014.

            Για το Συμβούλιο

            Ο Πρόεδρος

         Δ. ΚΟΫΡΚΟΥΛΑΣ

      (1)  ΕΕ L 88 της 24.3.2012, σ. 1.

      (2)  Υπόθεση Τ-522/12 North Drilling Co.κατά Συμβουλίου, απόφαση της 12ης Νοεμβρίου 2013, δεν έχει ακόμα παρουσιασθεί.

      (3)  Εκτελεστικός κανονισμός (ΕΕ) αριθ. 945/2012 του Συμβουλίου, της 15ης Οκτωβρίου 2012, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν (ΕΕ L 282 της 16.10.2012, σ. 16).

      ΠΑΡΑΡΤΗΜΑ

                  I.

                  Η κάτωθι οντότητα παρεμβάλλεται στον κατάλογο που εκτίθεται στο μέρος I τμήμα Β (Οντότητες) του παραρτήματος IX του κανονισμού (ΕΕ) αριθ. 267/2012:

                              Όνομα

                              Αναγνωριστικά στοιχεία

                              Λόγοι

                              Ημερομηνία καταχώρισης

                              118.

                              North Drilling Company (NDC)

                                          No. 8 35th St.

                                          Alvand St.

                                          Argentine Sq.

                                          Tehran

                                          Iran

                                          Τηλ.: (+ 98) 2188785083-8

                              Η εταιρεία North Drilling παρέχει χρηματοδοτική στήριξη στην ιρανική κυβέρνηση καθόσον ανήκει εμμέσως στο Ίδρυμα Mostazafan, σημαντική παρακρατική ιρανική οντότητα, η οποία ελέγχεται από την κυβέρνηση του Ιράν. Η North Drilling αποτελεί σημαντική οντότητα στον τομέα της ενέργειας που αντιπροσωπεύει σημαντική πηγή εσόδων για την κυβέρνηση του Ιράν. Επιπλέον, η North Drilling έχει εισαγάγει βασικό εξοπλισμό για τη βιομηχανία πετρελαίου και φυσικού αερίου, συμπεριλαμβανομένων και απαγορευμένων υλικών. Ως εκ τούτου, η North Drilling παρέχει υποστήριξη στις πυρηνικές δραστηριότητες του Ιράν που συντελούν στην εξάπλωση των πυρηνικών.

                              23.4.2014

                  II.

                  Η κάτωθι οντότητα, και οι σχετικές καταχωρίσεις, διαγράφονται από τον κατάλογο ο οποίος περιλαμβάνεται στο παράρτημα IX του κανονισμού (ΕΕ) αριθ. 267/2012.
                  Safa Nicu άλλως «Safa Nicu Sepahan», «Safanco Company», «Safa Nicu Afghanistan Company», «Safa Al Noor Company» και «Safa Nicu Ltd Company».


title: Εκτελεστικός κανονισμός (ΕΕ) αριθ. 1114/2012 της Επιτροπής, της 26ης Νοεμβρίου 2012 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               29.11.2012

               EL

               Επίσημη Εφημερίδα της Ευρωπαϊκής Ένωσης

               L 329/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1114/2012 ΤΗΣ ΕΠΙΤΡΟΠΉΣ
   της 26ης Νοεμβρίου 2012
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Νοεμβρίου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Ερπυστριοφόρο όχημα για τη μεταφορά εμπορευμάτων (αποκαλούμενο «minitrac»), με εμβολοφόρο κινητήρα ανάφλεξης με συμπίεση, με κυλινδρισμό 479 cm3, μεικτού βάρους 2 085 kg και διαστάσεων 265 × 95 × 202 cm περίπου.
                  Το όχημα αποτελείται από ανατρεπόμενη καρότσα με τρεις πλευρές που ανοίγουν, καθώς και από ανοικτό θάλαμο οδήγησης με κάθισμα για τον οδηγό.
                  Το βάρος του οχήματος χωρίς φορτίο είναι 840 kg, ενώ το μέγιστο ωφέλιμο φορτίο είναι 1 200 kg. Η μέγιστη ταχύτητα του οχήματος είναι περίπου 6 km/ώρα.
                  Το όχημα, το οποίο προορίζεται για τη μεταφορά και απόρριψη υλικών εκσκαφής ή άλλων υλικών σε μικρές αποστάσεις επί ανωμάλου εδάφους, δεν προορίζεται για χρήση στο δημόσιο οδικό δίκτυο.

                      (1) Βλέπε την εικόνα.

                  8704 10 10

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 8704, 8704 10 και 8704 10 10.
                  Το όχημα προορίζεται για χρήση εκτός οδικού δικτύου επί ανωμάλου εδάφους, για τη μεταφορά και την απόρριψη υλικών εκσκαφής ή άλλων υλικών. Επιπλέον, τα ελαφρά οχήματα του τύπου που χρησιμοποιείται στα εργοτάξια κατατάσσονται ως ανατρεπόμενα αυτοκίνητα (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8704 και τις επεξηγηματικές σημειώσεις της ΣΟ για τους κωδικούς 8704 10 10 και 8704 10 90).
                  Το γεγονός ότι το όχημα είναι εξοπλισμένο με ανατρεπόμενη καρότσα και ερπύστριες αντί τροχών δεν αποκλείει την κατάταξη ως ανατρεπόμενο όχημα (βλέπε επίσης απόφαση του Δικαστηρίου της Ευρωπαϊκής Ένωσης στην υπόθεση C-396/02).
                  Το όχημα πρέπει επομένως να καταταχθεί στον κωδικό ΣΟ 8704 10 10 ως ανατρεπόμενο αυτοκίνητο που είναι κατασκευασμένο για να χρησιμοποιείται εκτός οδικού δικτύου.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 943/2012 του Συμβουλίου, της 15ης Οκτωβρίου 2012 , για την εφαρμογή του άρθρου 12 παράγραφος 1 και του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία

text:
               16.10.2012

               EL

               Επίσημη Εφημερίδα της Ευρωπαϊκής Ένωσης

               L 282/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 943/2012 ΤΟΥ ΣΥΜΒΟΥΛΊΟΥ
   της 15ης Οκτωβρίου 2012
   για την εφαρμογή του άρθρου 12 παράγραφος 1 και του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 356/2010 του Συμβουλίου (1), και ιδίως το άρθρο 12 παράγραφος 1 και το άρθρο 13,
   Εκτιμώντας τα ακόλουθα:

               (1)

               Στις 26 Απριλίου 2010 το Συμβούλιο εξέδωσε τον κανονισμό (ΕΕ) αριθ. 356/2010.

               (2)

               Στις 11 Ιουλίου 2012, στις 25 Ιουλίου 2012 και στις 23 Αυγούστου 2012 η Επιτροπή Κυρώσεων, η οποία συστάθηκε δυνάμει της απόφασης 751 (1992) του Συμβουλίου Ασφαλείας των Ηνωμένων Εθνών σχετικά με τη Σομαλία, ενημέρωσε τον κατάλογο προσώπων και οντοτήτων που υπόκεινται σε περιοριστικά μέτρα.

               (3)

               Ως εκ τούτου, το παράρτημα I του κανονισμού (ΕΕ) αριθ. 356/2010 θα πρέπει να τροποποιηθεί αναλόγως.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το τμήμα I του παραρτήματος I του κανονισμού (ΕΕ) αριθ. 356/2010 τροποποιείται ως εξής:

               1)

               το σημείο 11 αντικαθίσταται από το κείμενο του παραρτήματος I του παρόντος κανονισμού·

               2)

               προστίθενται τα πρόσωπα που περιλαμβάνονται στο παράρτημα II του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 15 Οκτωβρίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 105 της 27.4.2010, σ. 1.

      ΠΑΡΑΡΤΗΜΑ I

         Κείμενο που αναφέρεται στο άρθρο 1 σημείο 1

                     «11.

                     Jim’ale, Ali Ahmed Nur [άλλως α) Jim’ale, Ahmed Ali, β) Jim’ale, Ahmad Nur Ali, γ) Jim’ale, Sheikh Ahmed, δ) Jim’ale, Ahmad Ali, ε) Jim’ale, Shaykh Ahmed Nur]
                     Ημερομηνία γέννησης: 1954. Τόπος γέννησης: Eilbur, Σομαλία. Ιθαγένεια: σομαλική. Άλλη ιθαγένεια: Τζιμπουτί. Αριθ. διαβατηρίου: A0181988 (Σομαλία), λήξη 23 Ιανουαρίου 2011. Τόπος στον οποίο ευρίσκεται: Τζιμπουτί, Δημοκρατία του Τζιμπουτί. Ημερομηνία χαρακτηρισμού από τον ΟΗΕ: 17 Φεβρουαρίου 2012.
                     Ο Ali Ahmed Nur Jim’ale (Jim’ale) υπηρέτησε σε ηγετικές θέσεις στο πρώην Συμβούλιο Ισλαμικών Δικαστηρίων της Σομαλίας, επίσης γνωστό ως Ισλαμική Ένωση Δικαστηρίων της Σομαλίας, το οποίο ήταν ριζοσπαστικό ισλαμικό στοιχείο. Τα πιο ριζοσπαστικά στοιχεία της Ισλαμικής Ένωσης Δικαστηρίων της Σομαλίας σχημάτισαν την ομάδα που είναι γνωστή ως Al-Shabaab. Η Al-Shabaab καταχωρίστηκε για στοχοθετημένες κυρώσεις τον Απρίλιο 2010 από την επιτροπή του Συμβουλίου Ασφαλείας των Ηνωμένων Εθνών, η οποία έχει συσταθεί βάσει των αποφάσεων 751 (1992) και 1907 (2009) σχετικά με τη Σομαλία και την Ερυθραία (“Επιτροπή Κυρώσεων Σομαλίας/Ερυθραίας”). Η επιτροπή έχει καταχωρίσει την Al-Shabaab ως οντότητα που έχει συμμετάσχει σε πράξεις που απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας, συμπεριλαμβανομένων πράξεων που συνιστούν απειλή κατά της σομαλικής μεταβατικής ομοσπονδιακής κυβέρνησης.
                     Σύμφωνα με την από 18ης Ιουλίου 2011 έκθεση της ομάδας παρακολούθησης της Επιτροπής Κυρώσεων Σομαλίας/Ερυθραίας (S/2011/433), ο Jim’ale αναγνωρίζεται ως εξέχων επιχειρηματίας και φυσιογνωμία του κυκλώματος του εμπορίου ξυλάνθρακα-ζάχαρης της Al-Shabaab, ο οποίος μάλιστα επωφελείται από προνομιακές σχέσεις μαζί της.
                     Ο Jim’ale έχει εντοπιστεί μεταξύ των βασικών χρηματοδοτών της Al-Shabaab, με την οποία είναι ιδεολογικά ευθυγραμμισμένος. Ο Jim’ale παρέσχε καίρια χρηματοδότηση και πολιτική στήριξη στον Hassan Dahir Aweys (“Aweys”), ο οποίος έχει επίσης καταχωριστεί από την Επιτροπή Κυρώσεων Σομαλίας/Ερυθραίας. Ο πρώην υποεμίρης της Al-Shabaab, Muktar Robow, αναφέρθηκε ότι εξακολουθούσε να δραστηριοποιείται πολιτικά εντός της οργάνωσης Al-Shabaab κατά τα μέσα του 2011. Ο Robow προσέλαβε τους Aweys και Jim’ale σε μια προσπάθεια να προωθηθούν οι κοινοί τους στόχοι και να εδραιωθεί η γενική τους θέση στο πλαίσιο της διαμάχης περί την ηγεσία της Al-Shabaab.
                     Το φθινόπωρο του 2007 ο Jim’ale ίδρυσε στο Τζιμπουτί εταιρεία-βιτρίνα για εξτρεμιστικές δραστηριότητες με την επωνυμία “Investors Group”. Βραχυπρόθεσμος στόχος της εταιρείας ήταν η αποσταθεροποίηση της Σομαλιλάνδης, μέσω της χρηματοδότησης εξτρεμιστικών δραστηριοτήτων και αγορών όπλων. Η εταιρεία βοήθησε τη λαθραία διακίνηση φορητών όπλων από την Ερυθραία μέσω Τζιμπουτί στην 5η περιφέρεια της Αιθιοπίας, όπου εξτρεμιστές παρέλαβαν το φορτίο. Στα μέσα του 2008 ο Jim’ale συνέχιζε να λειτουργεί την Investors Group.
                     Στα τέλη του Σεπτεμβρίου 2010 ο Jim’ale ίδρυσε τη ZAAD, επιχείρηση διαβίβασης χρημάτων από κινητό σε κινητό, και συνήψε με την Al-Shabaab συμφωνία για μεγαλύτερη ανωνυμία των διαβιβάσεων χρημάτων καταργώντας την υποχρεωτική επίδειξη δελτίων ταυτότητας.
                     Στα τέλη του 2009 ο Jim’ale διέθετε γνωστό ταμείο χαουάλα για την είσπραξη ζακάτ με αποδέκτη την Al-Shabaab.
                     Από τον Δεκέμβριο του 2011 άγνωστοι δωρητές από τη Μέση Ανατολή διαβίβαζαν χρήματα στον Jim’ale, ο οποίος με τη σειρά του χρησιμοποιούσε ενδιάμεσους χρηματοπιστωτικούς οργανισμούς για να στείλει τα χρήματα στην Al-Shabaab.
                     Το 2009 ο Jim’ale, σε συνεργασία με άλλους ομοφρονούντες, επιχείρησε να υπονομεύσει τη σομαλική μεταβατική ομοσπονδιακή κυβέρνηση απέχοντας από τις συμφιλιωτικές προσπάθειες στη Σομαλία. Από τα τέλη του 2011 ο Jim’ale υποστήριξε ενεργά την Al-Shabaab προσφέροντας δωρεάν επικοινωνίες, χρήση οχημάτων, επισιτιστική βοήθεια και πολιτικές συμβουλές και συνέστησε φορείς συγκέντρωσης κεφαλαίων για την Al-Shabaab μέσω διαφόρων επιχειρηματικών ομίλων.»

      ΠΑΡΑΡΤΗΜΑ II

         Πρόσωπα που αναφέρονται στο άρθρο 1 σημείο 2

                  1.

                  Aboud Rogo Mohammed [άλλως α) Aboud Mohammad Rogo, β) Aboud Seif Rogo, γ) Aboud Mohammed Rogo, δ) Sheikh Aboud Rogo, ε) Aboud Rogo Muhammad, στ) Aboud Rogo Mohamed]
                  Ημερομηνία γέννησης: 11 Νοεμβρίου 1960. Εναλλακτικές ημερομηνίες γέννησης: α) 11 Νοεμβρίου 1967, β) 11 Νοεμβρίου 1969, γ) 1 Ιανουαρίου 1969. Τόπος γέννησης: Νήσος Λάμου στην Κένυα. Ημερομηνία χαρακτηρισμού από τον ΟΗΕ: 25 Ιουλίου 2012.
                  Εξτρεμιστής με βάση την Κένυα, ο Aboud Rogo Mohammed έχει απειλήσει την ειρήνη, την ασφάλεια και τη σταθερότητα της Σομαλίας παρέχοντας χρηματοδοτική, υλική, υλικοτεχνική ή τεχνική υποστήριξη στην Al-Shabaab, οντότητα καταχωρισμένη από την επιτροπή του ΣΑΗΕ η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.
                  Ο Aboud Rogo Mohammed είναι εξτρεμιστής ισλαμιστής κληρικός με βάση την Κένυα. Εξακολουθεί να ασκεί επιρροή σε εξτρεμιστικές ομάδες στην ανατολική Αφρική στο πλαίσιο της εκστρατείας του για την προώθηση της βίας σε ολόκληρη την ανατολική Αφρική. Στις δραστηριότητες του Aboud Rogo περιλαμβάνεται η συγκέντρωση κεφαλαίων για την Al-Shabaab.
                  Ως ο κυριότερος ιδεολογικός ηγέτης της Al Hijra, τέως γνωστής ως «Muslim Youth Center», ο Aboud Rogo Mohammed χρησιμοποίησε την εξτρεμιστική ομάδα ως αγωγό ριζοσπαστικοποίησης και στρατολόγησης κυρίως Αφρικανών με γλώσσα τα σουαχίλι για τη διενέργεια βίαιων αγωνιστικών δραστηριοτήτων στη Σομαλία. Σε μια σειρά δημεγερτικών ομιλιών μεταξύ Φεβρουαρίου 2009 και Φεβρουαρίου 2012, ο Aboud αγόρευσε επανειλημμένα υπέρ της βίαιης απόρριψης της ειρηνευτικής διαδικασίας στη Σομαλία. Σε αυτές τις ομιλίες, ο Rogo προέτρεψε επανειλημμένα σε χρήση βίας τόσο κατά των Ηνωμένων Εθνών, όσο και των δυνάμεων της αποστολής της Αφρικανικής Ένωσης στη Σομαλία (AMISOM), και κάλεσε το ακροατήριό του να μεταβεί στη Σομαλία για να ενταχθεί στον αγώνα της Al-Shabaab κατά της κενυατικής κυβέρνησης.
                  Ο Aboud Rogo Mohammed προσφέρει επίσης καθοδήγηση σχετικά με το πώς οι Κενυάτες που στρατολογούνται στην Al-Shabaab μπορούν να αποφύγουν τον εντοπισμό τους από τις κενυατικές αρχές, καθώς και με το ποιες διαδρομές να ακολουθήσουν όταν ταξιδεύουν από τη Μομπάσα και/ή το Λάμου στα προπύργια της Al-Shabaab στη Σομαλία, ιδίως το Κισμάγιο. Έχει διευκολύνει τη μετάβαση στη Σομαλία πολυάριθμων Κενυατών στρατολογημένων για λογαριασμό της Al-Shabaab.
                  Τον Σεπτέμβριο του 2011 ο Rogo στρατολογούσε άτομα στη Μομπάσα της Κένυας για να μεταβούν στη Σομαλία, πιθανώς για τη διενέργεια τρομοκρατικών πράξεων. Τον Σεπτέμβριο του 2008 ο Rogo πραγματοποίησε συνάντηση συγκέντρωσης κεφαλαίων στη Μομπάσα ως συμβολή στη χρηματοδότηση δράσεων της Al-Shabaab στη Σομαλία.

                  2.

                  Abubaker Shariff Ahmed [άλλως α) Makaburi, β) Sheikh Abubakar Ahmed, γ) Abubaker Shariff Ahmed, δ) Abu Makaburi Shariff, ε) Abubaker Shariff, στ) Abubakar Ahmed]
                  Ημερομηνία γέννησης: 1962. Εναλλακτική ημερομηνία γέννησης: 1967. Τόπος γέννησης: Κένυα. Τόπος στον οποίο ευρίσκεται: Περιοχή Ματζέγκο, Μομπάσα, Κένυα. Ημερομηνία χαρακτηρισμού από τον ΟΗΕ: 23 Αυγούστου 2012.
                  Ο Abubaker Shariff Ahmed έχει ηγετικό ρόλο διακινητή και στρατολόγου νέων Κενυατών μουσουλμάνων για βίαιες αγωνιστικές δράσεις στη Σομαλία, ενώ είναι και στενός συνεργάτης του Aboud Rogo. Παρέχει υλική βοήθεια σε εξτρεμιστικές ομάδες στην Κένυα (και άλλες περιοχές της ανατολικής Αφρικής). Με συχνά ταξίδια του σε προπύργια της Al-Shabaab στη Σομαλία, μεταξύ άλλων το Κισμάγιο, ήταν σε θέση να διατηρεί στενούς δεσμούς με ανώτερα στελέχη της Al-Shabaab.
                  Ο Abubaker Shariff Ahmed επιδίδεται επίσης στην κινητοποίηση και διαχείριση της χρηματοδότησης της Al-Shabaab, οντότητας καταχωρισμένης από την επιτροπή του ΣΑΗΕ η οποία συγκροτήθηκε βάσει της απόφασης 751 (1992) σχετικά με τη Σομαλία και της απόφασης 1907 (2009) σχετικά με την Ερυθραία, ως επιδιδόμενη σε πράξεις οι οποίες απειλούν, άμεσα ή έμμεσα, την ειρήνη, την ασφάλεια και τη σταθερότητα της Σομαλίας.
                  Ο Abubaker Shariff Ahmed έχει δηλώσει σε κήρυγμά του σε μουσουλμανικά τεμένη στη Μομπάσα ότι οι νέοι άνδρες πρέπει να πηγαίνουν στη Σομαλία, να διαπράττουν εξτρεμιστικές πράξεις, να πολεμούν για την Al-Qaida και να σκοτώνουν πολίτες των ΗΠΑ.
                  Ο Abubaker Shariff Ahmed συνελήφθη στα τέλη Δεκεμβρίου 2010 από τις κενυατικές αρχές ως ύποπτος συμμετοχής στη βομβιστική επίθεση σε τερματικό σταθμό λεωφορείων του Ναϊρόμπι. Ο Abubaker Shariff Ahmed είναι επίσης, στη Μομπάσα, ηγέτης οργάνωσης νέων με βάση στην Κένυα η οποία έχει δεσμούς με την Al-Shabaab.
                  Το 2010 ο Abubaker Shariff Ahmed ενήργησε ως στρατολόγος και διακινητής για την Al-Shabaab στην περιοχή Ματζέγκο της Μομπάσα, στην Κένυα.


title: Εκτελεστικός κανονισμός (ΕΕ) αριθ. 636/2014 της Επιτροπής, της 13ης Ιουνίου 2014 , σχετικά με τη θέσπιση υποδείγματος πιστοποιητικού για το εμπόριο μεγάλων άγριων θηραμάτων που δεν έχουν υποστεί εκδορά  Κείμενο που παρουσιάζει ενδιαφέρον για τον ΕΟΧ

text:
               14.6.2014

               EL

               Επίσημη Εφημερίδα της Ευρωπαϊκής Ένωσης

               L 175/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 636/2014 ΤΗΣ ΕΠΙΤΡΟΠΉΣ
   της 13ης Ιουνίου 2014
   σχετικά με τη θέσπιση υποδείγματος πιστοποιητικού για το εμπόριο μεγάλων άγριων θηραμάτων που δεν έχουν υποστεί εκδορά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 7 παράγραφος 2 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 853/2004 καθορίζει ειδικούς κανόνες υγιεινής για τα τρόφιμα ζωικής προέλευσης. Προβλέπει, μεταξύ άλλων, απαιτήσεις για την παραγωγή και τη διάθεση κρέατος εκτρεφόμενων και άγριων θηραμάτων στην αγορά. Οι υπεύθυνοι επιχειρήσεων τροφίμων πρέπει να εξασφαλίζουν ότι το κρέας αυτό διατίθεται στην αγορά μόνο αν παράγεται σύμφωνα με το τμήμα IV του παραρτήματος III του εν λόγω κανονισμού.

               (2)

               Ο κανονισμός (ΕΚ) αριθ. 853/2004 προβλέπει επίσης την κατάρτιση υποδειγμάτων πιστοποιητικών που συνοδεύουν τα φορτία προϊόντων ζωικής προέλευσης.

               (3)

               Ο κανονισμός (ΕΕ) αριθ. 633/2014 της Επιτροπής (2) για την τροποποίηση του παραρτήματος III του κανονισμού (ΕΚ) αριθ. 853/2004 προβλέπει ότι τα μεγάλα άγρια θηράματα που δεν έχουν υποστεί εκδορά μπορούν να αποστέλλονται σε εγκατάσταση χειρισμού θηραμάτων σε άλλο κράτος μέλος, αν, κατά τη διάρκεια της μεταφοράς τους στην εν λόγω εγκατάσταση χειρισμού θηραμάτων, συνοδεύονται από πιστοποιητικό που εξασφαλίζει τη συμμόρφωση με το τμήμα IV του παραρτήματος III του κανονισμού (ΕΚ) αριθ. 853/2004.

               (4)

               Για να διευκολυνθεί το εμπόριο μεγάλων άγριων θηραμάτων που δεν έχουν υποστεί εκδορά, είναι σκόπιμο να καταρτιστεί υπόδειγμα πιστοποιητικού για το εμπόριο μεταξύ των κρατών μελών.

               (5)

               Επειδή τα πτώματα των μεγάλων άγριων θηραμάτων που δεν έχουν υποστεί εκδορά μπορεί να είναι φορείς παθογόνων παραγόντων που προκαλούν νόσους στα ζώα, τα μεγάλα θηράματα δεν πρέπει να προέρχονται από περιοχές οι οποίες, για υγειονομικούς λόγους, υπόκεινται σε απαγόρευση ή περιορισμό που επηρεάζει το σχετικό ζωικό είδος σύμφωνα με την ενωσιακή ή την εθνική νομοθεσία. Το εμπόριο πτωμάτων αγριόχοιρων που δεν έχουν υποστεί εκδορά επιτρέπεται μόνο με την επιφύλαξη της εκτελεστικής απόφασης 2013/764/ΕΕ της Επιτροπής (3).

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα φορτία μεγάλων άγριων θηραμάτων που δεν έχουν υποστεί εκδορά και τα οποία αποστέλλονται σε κράτη μέλη συνοδεύονται από πιστοποιητικό συντεταγμένο σύμφωνα με το υπόδειγμα που παρατίθεται στο παράρτημα.
   Το πιστοποιητικό βεβαιώνει ότι το φορτίο συνοδεύουν γραπτή δήλωση για την εξέτασή του από εκπαιδευμένο άτομο, κατά περίπτωση, καθώς και τα σχετικά μέρη των πτωμάτων σύμφωνα με το παράρτημα III τμήμα IV κεφάλαιο II σημείο 4 του κανονισμού (ΕΚ) αριθ. 853/2004.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιουνίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 139 της 30.4.2004, σ. 55.

      (2)  Κανονισμός (ΕΕ) αριθ. 633/2014 της Επιτροπής, της 13ης Ιουνίου 2014, για την τροποποίηση του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, καθώς και του παραρτήματος I του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, όσον αφορά τις ειδικές απαιτήσεις για τον χειρισμό μεγάλων άγριων θηραμάτων και για τη επιθεώρηση των άγριων θηραμάτων μετά τη θανάτωσή τους (βλέπε σελίδα 6 της παρούσας Επίσημης Εφημερίδας).

      (3)  Εκτελεστική απόφαση 2013/764/ΕΕ της Επιτροπής, της 13ης Δεκεμβρίου 2013, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (ΕΕ L 338 της 17.12.2013, σ. 102).

      ΠΑΡΑΡΤΗΜΑ
      Υπόδειγμα υγειονομικού πιστοποιητικού για το εμπόριο μεγάλων άγριων θηραμάτων που δεν έχουν υποστεί εκδορά


title: Εκτελεστικός κανονισμός (ΕΕ) αριθ. 429/2011 της Επιτροπής, της 2ας Μαΐου 2011 , σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

text:
               3.5.2011

               EL

               Επίσημη Εφημερίδα της Ευρωπαϊκής Ένωσης

               L 113/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 429/2011 ΤΗΣ ΕΠΙΤΡΟΠΉΣ
   της 2ας Μαΐου 2011
   σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
   Εκτιμώντας τα ακόλουθα:
   Ο κανονισμός (ΕΚ) αριθ. 1580/2007 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημα XV μέρος A, του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές κατά την εισαγωγή που αναφέρονται στο άρθρο 138 του κανονισμού (ΕΚ) αριθ. 1580/2007 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 3 Μαΐου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαΐου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 350 της 31.12.2007, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  JO

                  78,3

                  MA

                  36,7

                  TN

                  112,2

                  TR

                  87,3

                  ZZ

                  78,6

                  0707 00 05

                  AL

                  107,4

                  EG

                  152,2

                  TR

                  113,8

                  ZZ

                  124,5

                  0709 90 70

                  JO

                  78,3

                  MA

                  78,8

                  TR

                  129,8

                  ZZ

                  95,6

                  0709 90 80

                  EC

                  33,0

                  ZZ

                  33,0

                  0805 10 20

                  EG

                  58,1

                  IL

                  81,6

                  MA

                  53,3

                  TN

                  51,7

                  TR

                  68,8

                  ZZ

                  62,7

                  0805 50 10

                  TR

                  46,0

                  ZZ

                  46,0

                  0808 10 80

                  AR

                  78,0

                  BR

                  82,1

                  CA

                  111,8

                  CL

                  89,9

                  CN

                  89,1

                  MA

                  86,7

                  MK

                  50,2

                  NZ

                  112,0

                  US

                  128,6

                  UY

                  62,5

                  ZA

                  85,8

                  ZZ

                  88,8

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 987/2011 της Επιτροπής, της 30ής Σεπτεμβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Nanoški sir (ΠΟΠ)]

text:
               5.10.2011

               EL

               Επίσημη Εφημερίδα της Ευρωπαϊκής Ένωσης

               L 260/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 987/2011 ΤΗΣ ΕΠΙΤΡΟΠΉΣ
   της 30ής Σεπτεμβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Nanoški sir (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1) και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Σλοβενία για την καταχώριση της ονομασίας «Nanoški sir» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει συνεπώς να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Σεπτεμβρίου 2011.

            Για την Επιτροπή, εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 340 της 15.12.2010, σ. 28.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΣΛΟΒΕΝΙΑ
      Nanoški sir (ΠΟΠ)


title: Εκτελεστικός κανονισμός (ΕΕ) 2015/2327 της Επιτροπής, της 11ης Δεκεμβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.12.2015

               EL

               Επίσημη Εφημερίδα της Ευρωπαϊκής Ένωσης

               L 328/110

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2327 ΤΗΣ ΕΠΙΤΡΟΠΉΣ
   της 11ης Δεκεμβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Δεκεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  90,2

                  TR

                  91,2

                  ZZ

                  90,7

                  0707 00 05

                  MA

                  90,5

                  TR

                  155,3

                  ZZ

                  122,9

                  0709 93 10

                  MA

                  64,5

                  TR

                  134,6

                  ZZ

                  99,6

                  0805 10 20

                  MA

                  71,7

                  TR

                  62,0

                  ZA

                  34,0

                  ZW

                  32,0

                  ZZ

                  49,9

                  0805 20 10

                  MA

                  70,6

                  ZZ

                  70,6

                  0805 20 30, 0805 20 50, 0805 20 70, 0805 20 90

                  IL

                  113,8

                  TR

                  85,4

                  ZZ

                  99,6

                  0805 50 10

                  TR

                  96,2

                  ZZ

                  96,2

                  0808 10 80

                  CL

                  81,9

                  US

                  110,2

                  ZA

                  187,8

                  ZZ

                  126,6

                  0808 30 90

                  CN

                  58,1

                  TR

                  130,9

                  ZZ

                  94,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 730/2012 της Επιτροπής, της 9ης Αυγούστου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               10.8.2012

               EL

               Επίσημη Εφημερίδα της Ευρωπαϊκής Ένωσης

               L 213/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 730/2012 ΤΗΣ ΕΠΙΤΡΟΠΉΣ
   της 9ης Αυγούστου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Αυγούστου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  TR

                  55,3

                  ZZ

                  55,3

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  105,8

                  ZZ

                  105,8

                  0805 50 10

                  AR

                  104,0

                  TR

                  92,0

                  UY

                  86,3

                  ZA

                  104,6

                  ZZ

                  96,7

                  0806 10 10

                  CL

                  226,1

                  EG

                  201,9

                  IL

                  138,6

                  MA

                  168,7

                  MX

                  186,3

                  TN

                  203,8

                  TR

                  138,6

                  ZZ

                  180,6

                  0808 10 80

                  AR

                  187,5

                  BR

                  84,7

                  CL

                  142,5

                  NZ

                  116,2

                  US

                  151,6

                  ZA

                  102,2

                  ZZ

                  130,8

                  0808 30 90

                  AR

                  129,0

                  CL

                  164,1

                  CN

                  91,7

                  NZ

                  165,5

                  TR

                  193,2

                  ZA

                  111,3

                  ZZ

                  142,5

                  0809 29 00

                  CA

                  801,5

                  TR

                  341,8

                  ZZ

                  571,7

                  0809 30

                  TR

                  169,7

                  ZZ

                  169,7

                  0809 40 05

                  BA

                  66,3

                  MK

                  70,3

                  ZZ

                  68,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 674/2014 της Επιτροπής, της 12ης Ιουνίου 2014 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Charolais (ΠΟΠ)]

text:
               20.6.2014

               EL

               Επίσημη Εφημερίδα της Ευρωπαϊκής Ένωσης

               L 180/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 674/2014 ΤΗΣ ΕΠΙΤΡΟΠΉΣ
   της 12ης Ιουνίου 2014
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Charolais (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Γαλλία για την καταχώριση της ονομασίας «Charolais» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Charolais» πρέπει συνεπώς να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 28 της 31.1.2014, σ. 16.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.3. Τυριά

      ΓΑΛΛΙΑ
      Charolais (ΠΟΠ)


title: Εκτελεστικός κανονισμός (ΕΕ) 2015/2306 της Επιτροπής, της 10ης Δεκεμβρίου 2015, σχετικά με τη χορήγηση άδειας για τη χρήση της μονοένυδρης υδροχλωρικής L-κυστεΐνης ως πρόσθετης ύλης ζωοτροφών για γάτες και σκύλους (Κείμενο που παρουσιάζει ενδιαφέρον για τον ΕΟΧ)

text:
               11.12.2015

               EL

               Επίσημη Εφημερίδα της Ευρωπαϊκής Ένωσης

               L 326/46

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2306 ΤΗΣ ΕΠΙΤΡΟΠΉΣ
   της 10ης Δεκεμβρίου 2015
   σχετικά με τη χορήγηση άδειας για τη χρήση της μονοένυδρης υδροχλωρικής L-κυστεΐνης ως πρόσθετης ύλης ζωοτροφών για γάτες και σκύλους
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών για τις οποίες έχει χορηγηθεί άδεια σύμφωνα με την οδηγία 70/524/ΕΟΚ του Συμβουλίου (2).

               (2)

               Η μονοένυδρη υδροχλωρική L-κυστεΐνη έλαβε άδεια χρήσης χωρίς χρονικό περιορισμό, σύμφωνα με την οδηγία 70/524/ΕΟΚ, ως πρόσθετη ύλη ζωοτροφών για όλα τα ζωικά είδη. Στη συνέχεια, το εν λόγω προϊόν εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση της μονοένυδρης υδροχλωρικής L-κυστεΐνης ως πρόσθετης ύλης ζωοτροφών για γάτες και σκύλους. Ο αιτών ζήτησε την ταξινόμηση αυτής της πρόσθετης ύλης στην κατηγορία πρόσθετων υλών «αισθητικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 10 Οκτωβρίου 2013 (3) συνάγεται ότι, υπό τις προτεινόμενες συνθήκες χρήσης σε ζωοτροφές, η μονοένυδρη υδροχλωρική L-κυστεΐνη δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Η Αρχή δήλωσε επίσης ότι η L-κυστεΐνη και η υδροχλωρική L-κυστεΐνη είναι αρωματικοί παράγοντες που επιτρέπεται να χρησιμοποιούνται στα τρόφιμα και ότι η αποτελεσματικότητά τους είναι αποδεδειγμένη, αν και δεν είναι σαφές ότι η μονοένυδρη υδροχλωρική L-κυστεΐνη χρησιμοποιείται ως αρωματική ύλη σε ζωοτροφές για ζώα συντροφιάς κατά τον ίδιο τρόπο που χρησιμοποιείται στα τρόφιμα. Λαμβάνοντας υπόψη τα στοιχεία που παρέσχε ο αιτών, η Αρχή κατέληξε επίσης στο συμπέρασμα ότι η αποτελεσματικότητα της μονοένυδρης υδροχλωρικής L-κυστεΐνης όσον αφορά την τελική της συγκέντρωση στις ζωοτροφές δεν μπορεί να αξιολογηθεί. Ωστόσο, η Αρχή ανέφερε επίσης ότι η εν λόγω πρόσθετη ύλη επιτρέπεται να χρησιμοποιείται σε τρόφιμα και, αν η λειτουργία της στις ζωοτροφές είναι ουσιαστικά η ίδια όπως στα τρόφιμα, ενδέχεται να μην είναι αναγκαία καμία περαιτέρω απόδειξη της αποτελεσματικότητας. Λαμβάνοντας υπόψη περαιτέρω στοιχεία που παρέσχε ο αιτών, η Επιτροπή κατέληξε στο συμπέρασμα ότι, μολονότι η μονοένυδρη υδροχλωρική L-κυστεΐνη αφορά διαφορετική χημική δομή σε σχέση με την L-κυστεΐνη και την υδροχλωρική L-κυστεΐνη, το γεγονός ότι η πρόσθετη ύλη είναι μονοένυδρη δεν μεταβάλλει την αποτελεσματικότητά της. Η Επιτροπή κατέληξε επίσης στο συμπέρασμα ότι τα επίπεδα χρήσης για τη συγκεκριμένη πρόσθετη ύλη είναι υψηλότερα για τα κανονικά και τα ανώτατα επίπεδα χρήσης που αναφέρονται σε διάφορα είδη τροφίμων και, ως εκ τούτου, υπάρχουν επαρκείς αποδείξεις για την αποτελεσματικότητα αυτής της ουσίας.

               (5)

               Η Αρχή κατέληξε στο συμπέρασμα ότι, ως προς την ασφάλεια, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας για τους χρήστες. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση της πρόσθετης ύλης στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης των πρόσθετων υλών ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση της μονοένυδρης υδροχλωρικής L-κυστεΐνης διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να χορηγηθεί άδεια για τη χρήση της μονοένυδρης υδροχλωρικής L-κυστεΐνης όπως καθορίζεται στο παράρτημα του παρόντος κανονισμού.

               (7)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων της άδειας για τη μονοένυδρη υδροχλωρική L-κυστεΐνη, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από τη χορήγηση της άδειας.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Χορηγείται άδεια για τη χρήση της ουσίας που προσδιορίζεται στο παράρτημα και ανήκει στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «αρωματικές σύνθετες ουσίες» ως πρόσθετης ύλης ζωοτροφών για τη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Μεταβατικά μέτρα
   1.   Η ουσία που προσδιορίζεται στο παράρτημα και τα προμείγματα που περιέχουν την εν λόγω ουσία, που έχουν παραχθεί και επισημανθεί πριν από τις 30 Ιουνίου 2016 σύμφωνα με τους κανόνες που ίσχυαν πριν από τις 31 Δεκεμβρίου 2015 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   2.   Οι σύνθετες ζωοτροφές και πρώτες ύλες ζωοτροφών που περιέχουν την ουσία η οποία προσδιορίζεται στο παράρτημα, οι οποίες έχουν παραχθεί και επισημανθεί πριν από τις 31 Δεκεμβρίου 2017 σύμφωνα με τους κανόνες που ίσχυαν πριν από τις 31 Δεκεμβρίου 2015 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  EFSA Journal 2013·11(10):3437.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία: Αισθητικές πρόσθετες ύλες. Λειτουργική ομάδα: Αρωματικές σύνθετες ουσίες.

                  2b920

                  —

                  Μονοένυδρη υδροχλωρική L-κυστεΐνη

                     Σύνθεση πρόσθετης ύλης

                  Μονοένυδρη υδροχλωρική L-κυστεΐνη

                     Χαρακτηρισμός της δραστικής ουσίας

                  Μονοένυδρη υδροχλωρική L-κυστεΐνη
                  C3H7NO2S · HClH2O
                  Αριθ. CAS: 7048-04-6
                  Μονοένυδρη υδροχλωρική L-κυστεΐνη σε στερεά μορφή, που παράγεται με υδρόλυση κερατίνης από φτερά πτηνών
                  Καθαρότητα: min. 98,5 % σε δοκιμασία

                     Μέθοδος ανάλυσης
                      (1)

                  Για τον ποσοτικό προσδιορισμό της μονοένυδρης υδροχλωρικής L-κυστεΐνης στην πρόσθετη ύλη ζωοτροφών: τιτλομετρία, Ευρωπαϊκή Φαρμακοποιία (Ph. Eur. 6,0, μέθοδος 01/2008:0895).
                  Για τον ποσοτικό προσδιορισμό της κυστ(ε)ΐνης (συμπεριλαμβανομένης της μονοένυδρης υδροχλωρικής L-κυστεΐνης) σε προμείγματα και ζωοτροφές: χρωματογραφία ανταλλαγής ιόντων με παραγωγοποίηση μετά τη στήλη και φωτομετρική ανίχνευση: κανονισμός (ΕΚ) αριθ. 152/2009 της Επιτροπής (2) (παράρτημα III ΣΤ).

                  Γάτες και σκύλοι

                  —

                  —

                  —

                              1.

                              Να αναφέρονται στις οδηγίες χρήσης για την πρόσθετη ύλη και τα προμείγματα:

                                          —

                                          οι συνθήκες αποθήκευσης,

                                          —

                                          η συμπλήρωση με μονοένυδρη υδροχλωρική L-κυστεΐνη εξαρτάται από τα θειούχα αμινοξέα που απαιτούνται για τις γάτες και τους σκύλους, και από το επίπεδο των άλλων θειούχων αμινοξέων που περιέχει το σιτηρέσιο.

                              2.

                              Για ασφάλεια: κατά τον χειρισμό πρέπει να χρησιμοποιούνται μέσα προστασίας της αναπνοής, γυαλιά και γάντια ασφαλείας.

                  31 Δεκεμβρίου 2025

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports

         (2)  Κανονισμός (ΕΚ) αριθ. 152/2009 της Επιτροπής, της 27ης Ιανουαρίου 2009, για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών (ΕΕ L 54 της 26.2.2009, σ. 1).